钦定古今图书集成/明伦汇编/氏族典/第395卷 > 李三锡
## 钦定古今图书集成/明伦汇编/氏族典/第395卷 > 李三锡

按《金史李三锡传》：“三锡字怀邦，锦州安昌人，以赀得
官。辽主走天德，刘彦宗辟三锡将兵保白云山。金兵
下冀州，三锡以其众降，摄临海军节度副使，参预元
帅府军事，改知严州。克汴京，三锡从阇母护宋二主
北归，复知严州，改归德军节度副使。诏废齐国，择吏
三十人与俱行，三锡在选中，还为庆州刺史，三迁武”
胜军节度使，察廉第一，迁三阶，改安国军节度使，除
河北西路转运使，致仕。三锡政事彊明，所至称治。世
宗旧闻其名，大定初，起为北京路都转运使，制下，而
三锡已卒。